આખી દુનિયા હવે ધીરેધીરે ઇલેક્ટ્રિક વ્હીકલની દિશામાં જ દોડવા લાગી છે. પેટ્રોલ-ડીઝલ પર આપણા ટ્રાન્સપોર્ટેશનની નિર્ભરતા એટલી હદે વધી ગઈ છે કે તેના ભાવને નિયંત્રણમાં રાખવું બહુ જ મુશ્કેલ બની રહ્યું છે. ટેક્નોલોજીની દુનિયા આ પરિસ્થિતિનો ઉકેલ નહીં શોધે તો કોણ શોધશે. લાંબા અંતરની સફર માટે કાર મેકર્સ ઝડપથી ઇલેક્ટ્રિક કારના સંશોધન તરફ વળી રહ્યા છે ત્યારે સ્માર્ટ ગેજેટ નિર્માતાઓ ઇ-બાઇકિંગને પોપ્યૂલર કરવા મથી રહ્યા છે. આ મથામણમાં જ એક આવિષ્કાર કરવામાં આવ્યો છે જેનું નામ છે SMACIRCLE. ગેજેટની દુનિયામાં સ્માસર્કલનું નામ એટલા માટે ગાજી રહ્યું છે કારણ કે તે ખૂબ કોમ્પેક્ટ છે. એટલી કોમ્પેક્ટ કે તેને બેગમાં ભરીને પાછળ લટકાવી દો અને ગમે ત્યાં હાલી નીકળો..